bø
        
         (bebygd sted)
Store norske leksikon,Ordforklaringer,Norske ord og uttrykk
Bø er et bebygd sted, en gård med åker og eng, buskap og hester, og mange hus gruppert rundt tunet. Bøen var navet i en sosial institusjon der sønner og sønnesønner gjerne ble boende med sine koner og barn.
Gårdsnavnet Bø tilsier at det dreier seg om den opprinnelige gården, for navnet betyr rett og slett «gård». Under bøen var det mindre bruk som først senere ble egne gårder. Bø er derfor egentlig «den gamle gården», men den sentrale gården på et sted heter likevel ofte noe annet. Det er karakteristisk at det i Norge er hele 15 gårder med navnet Bø som har blitt kirkesteder. Navnet har ofte formen By.På Island, Færøyene og Shetland har bǿr holdt seg i den gamle betydningen, men i Norge blir bø nå helst brukt om inngjerdet åker og eng, innmark omkring en gård. Les mer i Store norske leksikon gård by